32002R0031
L 006/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 31/2002 НА КОМИСИЯТА
от 9 януари 2002 година
за изменение на Регламент (ЕО) № 669/97 на Съвета относно откриване и управление на тарифни квоти за Общността за някои риби и рибни продукти с произход от Фарьорските острови
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 669/97 на Съвета от 14 април 1997 г. относно отваряне и управление на тарифни квоти за Общността за някои риби и рибни продукти с произход от Фарьорските острови и определянето на подробни разпоредби за изменение и адаптиране на тези мерки и отмяна на Регламент (ЕО) № 1983/95 (1), последно изменен с Регламент (ЕО) № 2471/1999 на Комисията (2), и по-специално членове 5 и 6 от него,
като има предвид, че:
(1)
Решение № 2/2001 на Съвместния комитет на ЕО/Дания-Фарьорски острови от 11 юли 2001 г. изменя таблица 2 от приложението към Протокол 1 към Споразумението между Европейската общност, от една страна, и правителството на Дания и правителството на Фарьорските острови, от друга страна (3), чрез увеличаване на годишната тарифна квота за скариди, кралски скариди и норвежки омари, подготвени и консервирани, от 2 000 t на 3 000 t. Това решение влезе в сила от 1 септември 2001 г.
(2)
Обемът на годишната тарифна квота за скариди, кралски скариди и норвежки омари, включени в приложението към Регламент (ЕО) № 669/97 под пореден номер 09.0679 следва да се измени съгласно това увеличение.
(3)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕО) № 669/97 обемът на годишната тарифна квота за скариди, кралски скариди и норвежки омари, приготвени и консервирани, под пореден номер 09.0679 се увеличава на 3 000 t.
Член 2
Настоящият регламент влиза в сила в деня след датата на публикуването му в Официален вестник на Европейските общности.
Той се прилага от 1 септември 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 януари 2002 година.